[Foto’s] Tien vas vir onwettige visvangFoto: Verskaf Kapt. Dineo Sekgotodi, woordvoerder van die Valke, het gesê die verdagtes, tussen 29 en 40 jaar oud, is naby Witbank in Mpumalanga in hegtenis geneem. “Die Valke en lede van die polisie se misdaad intelligensie-eenheid het inligting ontvang oor die verdagtes se beweerde onwettige bedrywighede. Hulle is in hegtenis geneem terwyl hulle sakke met rou vis vervoer het. Die waarde van die vis word op sowat R4 miljoen geskat.” Volgens Sekgotodi is onder meer op geelvis, karp en babers beslag gelê. Vyf van die verdagtes is Suid-Afrikaners en die ander vyf van Mosambiek. Die verdagtes sal na verwagting Maandag in die hof verskyn.